《李夫人二首》
唐代·徐夤

不望金舆到锦帷，人间乐极即须悲。

若言要识愁中貌，也似君恩日日衰。

招得香魂爵少翁，九华灯烛晓还空。

汉王不及吴王乐，且与西施死处同。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。